U-I-110/01
Natisni
Opravilna št.:
U-I-110/01
Datum odločitve:
4. 12. 2003
ECLI:
ECLI:SI:USRS:2003:U.I.110.01
Akt:
Zakon o kmetijskih zemljiščih (Uradni list RS, št. 59/96 in 55/03, ur.p.b.) (ZKZ), 46. čl.
Izrek:
Pobuda za začetek postopka za oceno ustavnosti 46. člena Zakona o kmetijskih zemljiščih (Uradni list RS, št. 59/96 in 55/03, ur.p.b.) se zavrže.
Evidenčni stavek:
Ustavno sodišče zavrže pobudo, če v konkretni zadevi pobudnik nima pravnega interesa za vložitev pobude, oz. če izpodbijane določbe splošnega akta neposredno ne posegajo v pravice, pravne interese, oz. pravni položaj pobudnika.
Geslo:
1.4.9.2 - Ustavno sodstvo - Postopek - Stranke - Interes.

1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.

1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Kmetijsko gospodarstvo Rakičan, d. d., Rakičan
Datum vloge:
22. 5. 2001
Vrsta odločitve:
sklep
Vrsta rešitve:
zavrženje
Dokument:
US22874
Dokument v PDF obliki:
U-I-110-01.pdf
114 KB
Prenesite datoteko
U-I-110/01-5
4. 12. 2003
SKLEP
Ustavno sodišče je v postopku za preizkus pobude za oceno ustavnosti družbe Kmetijsko gospodarstvo Rakičan, d.d., Rakičan, ki jo zastopa Janez Perš, odvetnik v Murski Soboti, na seji dne 4. decembra 2003
s k l e n i l o:
Pobuda za začetek postopka za oceno ustavnosti 46. člena Zakona o kmetijskih zemljiščih (Uradni list RS, št. 59/96 in 55/03, ur.p.b.) se zavrže.
Obrazložitev
1. Pobudnica izpodbija določbo prvega odstavka 46. člena Zakona o kmetijskih zemljiščih (v nadaljevanju ZKZ), po kateri izda potrdilo o tem, da gre za medsebojno menjavo kmetijskih zemljišč po tem zakonu (tj. menjavo, ki se izvaja zaradi racionalnejše rabe kmetijskega zemljišča, 45. člen ZKZ) upravna enota.
2. Pobudo za začetek postopka za oceno ustavnosti določbe zakona lahko da, kdor izkaže, da ta določba neposredno posega v njegove pravice, pravne interese oziroma pravni položaj (24. člen Zakona o Ustavnem sodišču, Uradni list RS, št. 15/94 - v nadaljevanju ZUstS).
3. Pobudnica utemeljuje svoj pravni interes s tem, da je sama zakupnica zemljišča, ki ga je v zakup vzela od Sklada kmetijskih zemljišč in gozdov. Ta da je solastnik kmetijskega zemljišča, o katerem je bila izpeljana medsebojna menjava med Občino Moravske toplice in zasebnikom. Pobudnica meni, da je bil v tem primeru institut medsebojne menjave zlorabljen in Sklad kmetijskih zemljišč in gozdov prikrajšan za možnost uveljavljanja predkupne pravice.
4. Izpodbijana določba ureja le posebno razmerje (medsebojno menjavo) med lastnikom oziroma lastniki kmetijskih zemljišč. V opisanem primeru - in sklicujoč se nanj - bi imeli, če drže pobudničine navedbe, pravni interes za izpodbijanje določb iz 45. in 46. člena ZKZ zasebni lastnik zemljišča, Občina Moravske toplice in Sklad kmetijskih zemljišč in gozdov. V pravice, pravne interese oziroma pravni položaj morebitnih zakupnikov zemljišč, ki so bila predmet medsebojne menjave, določbe omenjenih členov neposredno ne posegajo. Zato tudi pobudnici manjka pravni interes za vložitev pobude, naj Ustavno sodišče oceni skladnost 46. člena ZKZ z Ustavo. Zato je bilo treba pobudo zavreči.
5. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić